Parmaco

Parmaco Oy on suomalainen modulaarisia rakennuksia suunnitteleva, valmistava ja vuokraava yritys. Yrityksen tuotteet edustavat dynaamista arkkitehtuuria: tehtaassa valmistetut moduulit voidaan sijoittaa tontille viikoissa ja rakennusta voi laajentaa, pienentää, siirtää tai sen käyttötarkoitusta voi muuttaa. 

Parmacon toimistot sijaitsevat Tampereella ja Espoossa sekä tehtaat Pyhäjoella, Leppävirralla, Varkaudessa ja Hämeenlinnassa. Parmaco Oy on osa Parmaco Groupia, jonka omistaa sveitsiläinen pääomasijoittaja Partners Group.

 Historia 
Parmacon juuret ulottuvat 1960-luvulle. Yhtiön Pyhäjoen tuotantolaitos aloitti toimintansa vuonna 1966 nimellä Pyhäjoki Puuteollisuus Oy osana Hankkija-konsernia. Leppävirran tuotantolaitos käynnistyi vuonna 1972 osana Huurre-Ureta Oy:tä.
Parmaco perustettiin vuonna 2012, ja sen alkuperäinen omistaja oli MB Rahastot. Vuonna 2012 Parmaco osti Cramon siirtokelpoisten tilojen valmistusliiketoiminnan ja asiakasohjautuvien siirtokelpoisten tilojen vuokrausliiketoiminnan, joka toimii nykyään nimellä Master työmaatilat .

Yhtiö laajensi toimintaansa Ruotsiin vuonna 2015. Vuonna 2018 pääomasijoitusyhtiö Terra Firma johtama sijoittajaryhmä osti Parmacon MB Rahastoilta .

Vuonna 2020 Parmaco rakensi varastotilat Akaalle. Seuraavana vuonna, 2021, Partners Group osti yhtiön Terra Firmalta. Parmaco laajensi toimintaansa yritysostoin hankkimalla Fixcel Group Oy:n vuonna 2022 sekä saksalaisen Mobispace GmbH:n helmikuussa 2024.
Vuonna 2024 Parmaco saavutti ensimmäisen BREEAM-ympäristösertifiointinsa Ruotsissa, hankki tuotantolaitoksen Varkaudesta ja tiedotti yhteistyöstä teräsyhtiö SSAB:n kanssa  . 

 Kiertotalous ja ympäristövaikutukset 
Parmacon tuotteet ja liiketoimintamalli perustuvat kiertotalouden periaatteisiin, missä rakennuksia voidaan siirtää, muokata tai käyttää uudelleen eri käyttötarkoituksissa. Modulaarisuus vähentää rakennusten valmistuksesta aiheutuvia ympäristövaikutuksia. Parmaco käyttää elinkaariarviointia laskiessaan rakennustensa vaikutusta ympäristöön. Esimerkiksi Swecon tekemän arvion mukaan Parmacon modulaarinen puurakennus voi pienentää rakennuksen hiilijalanjälkeä jopa noin 73 % verrattuna perinteiseen rakentamiseen.. 

Parmaco osallistui Sitran osittain järjestämään European Business and Nature Summit -huipputapahtumaan, joka kokoontui Helsinkiin 23.–24. lokakuuta 2025. Tapahtuma toi yhteen liike-elämän, rahoitusalan ja politiikan johtajia keskustelemaan luonnon merkityksestä yritysten kilpailukyvylle ja kriisinkestävyy­delle. Tapahtumassa Parmaco oli esillä esimerkkinä kiertotalouden ratkaisusta, sillä sen modulaaristen rakennusten vuokraus vähentää uudisrakentamisen tarvetta ja materiaalien kulutusta, mikä tukee luonnonvarojen tehokkaampaa käyttöä ja kestävää liiketoimintaa.  

Yksi Parmacon referenssikohteista on Pihkapuiston ala-aste ja päiväkoti Kaunokki Helsingissä, jossa yli 90 % rakennuksesta koostui aiemmin käytetyistä moduuleista. Helsingin Uutiset kiinnostui ratkaisusta kiertotalousohjatun suunnittelun vuoksi ja kirjoitti aiheesta artikkelin. 

 Rakennushankkeita 

 Skanssin päiväkoti, Turku 2026 
 Etelä-Karjalan keskussairaalan T-siipi, Lappeenranta 2025 
 Kaikumetsän koulu, Nurmijärvi 2025 
 Maatullin peruskoulu, Helsinki 2021 

 Lähteet 

 Aiheesta muualla 
 Parmacon verkkosivut

Luokka:Suomalaiset rakennuskonevuokraamot
Luokka:Rakentamisen tuotemerkit